ટૂંકમાં તમે વાત સમજી ગયો છો એટલે મૂળ મુદ્દા પર આવીએ કે આધાર કાર્ડનું શું કરવું તેનો કેસ સુપ્રીમ કોર્ટમાં ચાલી રહ્યો છે. વિવિધ જગ્યાએ આધાર કાર્ડ લિન્ક કરવાની મુદત 31 ડિસેમ્બર 2017 છે. આધાર કાર્ડને અનિવાર્ય કરવા સામે કેટલીક સંસ્થાઓએ વિરોધ કર્યો છે. આવો વિરોધ સુપ્રીમે સંપૂર્ણપણે સ્વીકાર્યો નથી. સુપ્રીમે સાથોસાથ આધાર કાર્ડ દ્વારા ઓળખ પાકી કરવાની પ્રક્રીયા પાછળના સરકારી તંત્રના શુભ ઇરાદાને પણ પારખ્યો છે. એટલે સુપ્રીમ પણ ઉતાવળ કરીને નિર્ણય કરવા માગતી નથી. સરકાર પાસેથી સુપ્રીમ કોર્ટે જવાબો માગ્યા છે.